**«Түркістан облысының білім басқармасының «Сайрам ауданының білім бөлімінің №20 Сейфуллин атындағы мектеп гимназиясы» КММ**

**БҰЙРЫҚ №69**

**Ақсу ауылы « 01» наурыз 2024ж.**

**Директор орынбасарларының**

**бос орындарға конкурс**

**өткізу туралы**

"Мемлекеттік орта, техникалық және кәсіптік, орта білімнен кейінгі білім беру ұйымдарының басшыларын конкурстық орналастыру және мемлекеттік мектепке дейінгі, орта, техникалық және кәсіптік, орта білімнен кейінгі және қосымша білім беру ұйымының басшысы лауазымына конкурстық тағайындау қағидаларын бекіту туралы" Қазақстан Республикасы Білім және ғылым министрінің 2012 жылғы 21 ақпандағы № 57 бұйрығына өзгерістер енгізу туралы Қазақстан Республикасы Білім және ғылым министрінің 2021 жылғы 19 қарашадағы № 568 және Қазақстан Республикасы Еңбек және халықты әлеуметтік қорғау министрінің 2021 жылғы 22 қарашадағы № 432 бірлескен бұйрықтарды басшылыққа ала отырып, мемлекеттік білім беру ұйымдарының педагогтерін лауазымға конкурстық негізінде тағайындау кезінде объективтілік пен ашықтықты камтамасыз ету, сыбайлас жемқорлық тәуекелдері төмендету мақсатында **БҰЙЫРАМЫН:**

     1. Сайрам ауданының білім бөлімінің №20 С.Сейфуллин атындағы мектеп гимназиясының директордың оқу ісі жөніндегі орынбасары бос орынға конкурс өткізілсін.

2. Сайрам ауданының білім бөлімінің №20 С.Сейфуллин атындағы мектеп гимназиясының директордың оқу ісі жөніндегі орынбасары қызметіне бос орынға конкурстық комиссия құрамын бұйрықтың 1 қосымшасына сәйкес құрылсын.

**№20 С.Сейфуллин атындағы**

**мектеп-гимназиясының директоры У.Оразбаева**

**Сайрам ауданының білім бөлімінің №20 С.Сейфуллин атындағы мектеп гимназиясы директорының 2024 жылдың 01 наурыз № 69\_\_\_ бұйрығына №1 қосымша**

**Сайрам ауданының білім бөлімінің №20 С.Сейфуллин атындағы мектеп гимназиясының директордың оқу ісі жөніндегі орынбасары** **қызметіне бос орынға конкурстық комиссия құрамы**

|  |  |  |
| --- | --- | --- |
| р/с | Аты-жөні | Қызметі |
| **1.** | Оразбаева Ұлдана Ордабековна | Сайрам ауданы білімбөлімі №20 С.Сейфуллин атындағы мектеп-гимназиясының директоры |
| **2.** | Жушашева Жамиля Расылханқызы | Сайрам ауданы білімбөлімі №20 С.Сейфуллин атындағы мектеп-гимназиясының директорының орынбасары |
| **3.** | Байгонова Раушан Байсбайқызы | Сайрам ауданы білімбөлімі №20 С.Сейфуллин атындағы мектеп-гимназиясының қамқоршылық кеңесінің төрайымы |
| **4.** | Айткулов Саят Белдибекович | Сайрам ауданы білімбөлімі №20 С.Сейфуллин атындағы мектеп-гимназиясының ата-аналар комитетінің төрағасы |
| **5.** | Бимурзаева Забира Сайфуллаевна | Сайрам ауданы білімбөлімі №20 С.Сейфуллин атындағы мектеп-гимназиясының ардагер-ұстазы |
| **6.** | Зиябекова Салтанат Абдыхановна | Сайрам ауданы білімбөлімі №20 С.Сейфуллин атындағы мектеп-гимназиясының қазақ тілі мұғалімі |
| **7.** | Бектаева Жанна Орынбасаровна | Сайрам ауданы білімбөлімі №20 С.Сейфуллин атындағы мектеп-гимназиясының кәсіподақ төрайымы |
| **8.** | Кошкинбаева Сауле Тумарбековна | Сайрам ауданы білімбөлімінің бас маманы |
| **9.** | Токташов Ералы Сүйіндікұлы | Сайрам ауданы білімбөлімі №20 С.Сейфуллин атындағы мектеп-гимназиясының құрал-жабдықтар бойынша инженері |
| **10.** | Берікбай Асель | Сайрам ауданы білімбөлімі №20 С.Сейфуллин атындағы мектеп-гимназиясының іс жүргізушісі, комиссия хатшысы |

**Сайрам ауданының білім**

**бөлімінің басшысы Б.Ахметовқа**

Сайрам ауданының білім бөлімінің №20 С.Сейфуллин атындағы мектеп гимназиясының директордың оқу ісі жөніндегі орынбасары қызметіне бос орын болуына байланысты Сайрам ауданының білім бөлімінің сайтына хабарландыруды орналастыруды сұранамын.

Бос орындар туралы мәлімет

|  |  |  |  |  |  |
| --- | --- | --- | --- | --- | --- |
| **р/с** | **Мектептің атауы** | **Бос орнының атауы** | **Тұрақты/**  **уақытша** | **Сағат жүктемесі/**  **штат бірлігі** | **Кандидатқа қойылатын біліктілік талаптары** |
|  | Сайрам ауданының білім бөлімінің №20 С.Сейфуллин атындағы мектеп гимназиясы КММ | Директордың оқу ісі жөніндегі орынбасары | тұрақты | 1 штат бірлігі | жоғары және (немесе) жоғары оқу орнынан кейінгі педагогикалық немесе педагогикалық қайта даярлауды растайтын құжат, педагогикалық жұмыс өтілі кемінде 5 жыл;        және (немесе) білім беру ұйымының "үшінші біліктілік санатты басшысының орынбасары" немесе "екінші біліктілік санатты басшысының орынбасары" немесе "бірінші біліктілік санатты басшысының орынбасары" біліктілік санатының болуы не "педагог – сарапшы" біліктілігінің болуы немесе "педагог – зерттеуші" немесе "педагог – шебер" біліктілігінің болуы. |

Хабарландырудың электронды нұсқасы сайтқа жауапты маманға беріледі.

**№20 С.Сейфуллин атындағы**

**мектеп-гимназиясының директоры У.Оразбаева**

«Мемлекеттік орта, техникалық және кәсіптік, орта білімнен кейінгі білім беру ұйымдарының басшыларын конкурстық орналастыру және мемлекеттік мектепке дейінгі, орта, техникалық және кәсіптік, орта білімнен кейінгі және қосымша білім беру ұйымының басшысы лауазымына конкурстық тағайындау қағидаларын бекіту туралы" Қазақстан Республикасы Білім және ғылым министрінің 2012 жылғы 21 ақпандағы № 57 бұйрығына өзгерістер енгізу туралы Қазақстан Республикасы Білім және ғылым министрінің 2021 жылғы 19 қарашадағы № 568 және Қазақстан Республикасы Еңбек және халықты әлеуметтік қорғау министрінің 2021 жылғы 22 қарашадағы № 432 бірлескен бұйрықтарына сәйкес

**Түркістан облысының білім басқармасының Сайрам ауданының білім бөлімінің «№20 С.Сейфуллин атындағы мектеп гимназиясы» коммуналдық мемлекеттік мекемесінің директордың оқу ісі жөніндегі орынбасары** **қызметіне бос тұрған қызметіне**

**КОНКУРС ЖАРИЯЛАЙДЫ**

**1. Мекеменің мекен-жайы және қызметі:** 160800, Түркістан облысы, Сайрам ауданы, Ақсукент ауылдық округі, Ақсу ауылы, Абылайхан көшесі, №67 ғимарат, Сайрам ауданының білім бөлімінің «№20 С.Сейфуллин атындағы мектеп гимназия» коммуналдық мемлекеттік мекемесі, білім беру қызметі, электрондық пошта: [seyfullin20.ucoz.kz@mail.ru](mailto:seyfullin20.ucoz.kz@mail.ru)

### 2. Негізгі функционалдық міндеттері/лауазымдық міндеттері ҚР Білім және ғылым министрінің « Педагог қызметкерлер мен оларға теңестірілген тұлғалардың лауазымдарының үлгілік біліктілік сипаттамаларын бекіту туралы» 2009 жылғы 13 шілдедегі N 338 Бұйрығының 3-тарау 4-параграф. Білім беру ұйымы (бастауыш, негізгі орта, жалпы орта) басшысының (директорының) оқу ісі жөніндегі орынбасары

      Лауазымдық міндеттері:

оқу-тәрбие процесін, білім беру ұйымының қызметін ағымдағы жоспарлауды ұйымдастырады;

      оқу-тәрбие процесінің, ғылыми-әдістемелік және әлеуметтік-психологиялық қамтамасыз етудің жай-күйін талдайды;

      мемлекеттік стандарттың, оқу жұмыс жоспарлары мен бағдарламаларының орындалуы, сондай-ақ құжаттаманың әзірленуі бойынша педагогтердің жұмысын үйлестіреді;

      педагогтердің қысқа мерзімді жоспарларын тексереді;

      мемлекеттік жалпыға міндетті білім беру стандарты шеңберінде білім беру процесінің сапасын және білімді игеру нәтижелерін бағалаудың объективтілігін бақылауды жүзеге асырады;

      ағымдағы және қорытынды аттестаттауды өткізуді ұйымдастыру бойынша жұмысты жүзеге асырады;

      білім беру процесіне жаңа тәсілдерді, тиімді технологияларды енгізуді қамтамасыз етеді.

      қашықтықтан оқытуды өткізу процесін ұйымдастырады, барлық сыныптар үшін Қашықтықтан оқытудың оқу бағдарламасын және сабақ кестесін түзетеді.

      пәндер бойынша мектепішілік бақылауды ұйымдастырады және жүзеге асырады, білім бөлімін жүргізеді, мектепішілік бақылау, БЖБ және ТЖБ қорытындысы бойынша білім сапасын талдайды.

      пәндер бойынша білімді тақырыптық бақылауды қамтамасыз етеді;

      білім алушылардың оқу жүктемесіне бақылауды жүзеге асырады, оқу сабақтарының, курстардың және оқу жұмыс жоспарының вариативтік компонентінің сабақтарының кестесін жасайды;

      білім алушылар мен педагогтердің олимпиадаларға, конкурстарға, жарыстарға қатысуын ұйымдастырады;

      ерекше білім беру қажеттіліктері бар білім алушыларды психологиялық-педагогикалық қолдау қызметінің жұмысын үйлестіреді;

      білім беру ұйымының пәндік әдістемелік бірлестіктері мен эксперименттік жұмысын үйлестіруді жүзеге асырады, ғылыми-әдістемелік және әлеуметтік-психологиялық жұмысты және оны талдауды қамтамасыз етеді;

      педагогтердің тиімді тәжірибесін тарату бойынша шараларды жинақтайды және қабылдайды;

      тәлімгерлік, біліктілікті арттыру және біліктілік санаттарын беру (растау) жөніндегі жұмысты ұйымдастырады;

      оқу зертханалары мен кабинеттерін қазіргі заманғы жабдықтармен, көрнекі құралдармен және оқытудың техникалық құралдарымен жарақтандыру бойынша жұмысты жоспарлайды және ұсыныс енгізеді, пән мұғалімдерімен бірлесіп баламалы оқулықтарды таңдауды жүзеге асырады, оқулықтар мен оқу-әдістемелік кешендерді, оның ішінде электрондық оқулықтар мен цифрлық ресурстарды сатып алуға, әдістемелік кабинеттер мен кітапханаларды оқу-әдістемелік және көркем әдебиеттермен толықтыруға өтінім ұйымдастырады;

      жыл сайын кітапхана қорын әдебиеттермен толықтыруға өтінім береді;

      оқу-тәрбие процесінде пайдаланылатын жабдықтардың, аспаптардың, техникалық және көрнекі құралдардың қауіпсіздігін қамтамасыз етеді;

      белгіленген есептік құжаттаманы сапалы және уақтылы жасауды қамтамасыз етеді және кері байланысты ұсына отырып, педагогтердің сабақтарын талдайды;

      оқу процесін жетілдіру бойынша әдістемелік сағаттар, оқыту семинарлары, тренингтер өткізеді;

      педагогикалық кеңестердің күн тәртібі мен материалдарын дайындайды;

      білім алушылар, тәрбиеленушілер, педагогтар және басқа да қызметкерлер арасында сыбайлас жемқорлыққа қарсы мәдениетті, академиялық адалдық қағидаттарын бойына сіңіреді.

Білуге тиіс:

      Қазақстан Республикасының [Конституциясы](https://adilet.zan.kz/kaz/docs/K950001000_" \l "z1), Қазақстан Республикасының Еңбек [Кодексі](https://adilet.zan.kz/kaz/docs/K1500000414" \l "z205), Қазақстан Республикасының "[Білім туралы](https://adilet.zan.kz/kaz/docs/Z070000319_" \l "z1)", "[Педагог мәртебесі туралы](https://adilet.zan.kz/kaz/docs/Z1900000293" \l "z22)", "[Сыбайлас жемқорлыққа қарсы іс-қимыл туралы](https://adilet.zan.kz/kaz/docs/Z1500000410" \l "z1)", "[Қазақстан Республикасындағы тіл туралы](https://adilet.zan.kz/kaz/docs/Z970000151_" \l "z2)" Заңдары және білім беруді дамытудың бағыттары мен перспективаларын айқындайтын өзге де нормативтік құқықтық актілер;

      педагогика және психология негіздері;

      педагогикалық этиканың нормалары;

      "Рухани жаңғыру" бағдарламасын іске асыру жағдайындағы Тәрбиенің тұжырымдамалық негіздері және білім беруді дамытудың бағыттары мен перспективаларын айқындайтын өзге де нормативтік құқықтық актілер;

      педагогика және психология негіздері;

      мемлекеттік жалпыға міндетті білім беру стандарты, педагогика, педагогикалық психология;

      педагогикалық ғылым мен практиканың жетістіктері;

      экономика, қаржы-шаруашылық қызмет негіздері;

      компьютерлік сауаттылық, ақпараттық-коммуникациялық технологиялар;

      еңбек қауіпсіздігі және еңбекті қорғау, өртке қарсы қорғау қағидалары, санитариялық қағидалар мен нормалар.

**Еңбекке ақы төлеу мөлшері min – 120000 теңге, max - \*\*\* теңге**

**3. Кандидатқа қойылатын біліктілік талаптары:** жоғары және (немесе) жоғары оқу орнынан кейінгі педагогикалық немесе педагогикалық қайта даярлауды растайтын құжат, педагогикалық жұмыс өтілі кемінде 5 жыл;

      және (немесе) білім беру ұйымының "үшінші біліктілік санатты басшысының орынбасары" немесе "екінші біліктілік санатты басшысының орынбасары" немесе "бірінші біліктілік санатты басшысының орынбасары" біліктілік санатының болуы не "педагог – сарапшы" біліктілігінің болуы немесе "педагог – зерттеуші" немесе "педагог – шебер" біліктілігінің болуы.

**4. Құжаттарды қабылдау мерзімі конкурс өткізуді туралы хабарландыру соңғы жарияланғаннан кейін келесі жұмыс күнінен бастап есептеледі және соңғы күннен бастап жеті жұмыс күні ішінде жүргізіледі.**

**5. Қажетті құжаттар тізбесі**

1) Қағидаларға 10-қосымшаға сәйкес нысан бойынша қоса берілетін құжаттардың тізбесін көрсете отырып, Конкурсқа қатысу туралы өтініш; /қоса тігіледі/

      2) жеке басын куәландыратын құжат не цифрлық құжаттар сервисінен алынған электронды құжат (идентификация үшін);

      3) кадрларды есепке алу бойынша толтырылған жеке іс парағы (нақты тұрғылықты мекенжайы мен байланыс телефондары көрсетілген – бар болса);

      4) Педагогтердің үлгілік біліктілік сипаттамаларымен бекітілген лауазымға қойылатын біліктілік талаптарына сәйкес білімі туралы құжаттардың көшірмелері;

      5) еңбек қызметін растайтын құжаттың көшірмесі (бар болса);

      6) "Денсаулық сақтау саласындағы есепке алу құжаттамасының нысандарын бекіту туралы" Қазақстан Республикасы Денсаулық сақтау министрінің міндетін атқарушының 2020 жылғы 30 қазандағы № ҚР ДСМ-175/2020 бұйрығымен бекітілген нысан бойынша денсаулық жағдайы туралы анықтама (Нормативтік құқықтық актілерді мемлекеттік тіркеу тізілімінде № 21579 болып тіркелген).

      7) психоневрологиялық ұйымнан анықтама;

      8) наркологиялық ұйымнан анықтама;

      9) Ұлттық біліктілік тестілеу сертификаты (бұдан әрі – ҰБТ) немесе педагог-модератордың, педагог-сарапшының, педагог-зерттеушінің, педагог-шебердің біліктілік санатының болуы туралы куәлік (болған жағдайда).

      10) 11-қосымшаға сәйкес нысан бойынша педагогтің бос немесе уақытша бос лауазымына кандидаттың толтырылған Бағалау парағы. /қоса тігіледі/

*Конкурсқа қатысушы бар болған жағдайда біліміне, жұмыс тәжірибесіне, кәсіби деңгейіне қатысты қосымша ақпаратты (біліктілігін арттыру, ғылыми/академиялық дәрежелер мен атақтар беру, ғылыми немесе әдістемелік жарияланымдар, біліктілік санаттар туралы құжаттардың көшірмелері, алдыңғы жұмыс орнының басшылығынан ұсынымдар) ұсынады.*

*Ескерту Қажетті құжаттар тізбесінде көрсетілген құжаттардың біреуінің болмауы құжаттарды кандидатқа қайтару үшін негіз болып табылады.*

*Мемлекеттік ұйым кандидаттың құжаттарын қабылдағаннан кейін* ***үш жұмыс күні ішінде құқықтық статистика және арнайы есепке алу жөніндегі уәкілетті органға немесе оның аумақтық бөлімшелеріне сыбайлас жемқорлық қылмыс және/немесе қылмыстық құқық бұзушылық жасағаны туралы мәліметтердің болуы не болмауы туралы, сондай-ақ педагогикалық әдептің бұзылуы туралы сұрау салуды Қазақстан Республикасы Білім және ғылым министрлігінің Білім және ғылым саласындағы сапаны қамтамасыз ету комитетіне жібереді. Қазақстан Республикасының қолданыстағы заңнамасына сәйкес жұмысқа орналасуға тыйым салатын сыбайлас жемқорлық қылмыс және/немесе қылмыстық құқық бұзушылық және/немесе педагогикалық әдеп нормаларын бұзу туралы мәліметтер анықталған жағдайда, педагог конкурстың кез келген кезеңінде шеттетіледі.***

**6. тұрақты, 1 штаттық бірлігі**

**Конкурс өткізілетін орын:** «Түркістан облысының білім басқармасының «Сайрам ауданының білім бөлімінің №20 Сейфуллин атындағы мектеп гимназиясы» КММ-сінің 109 кабинетте, Түркістан облысы, Сайрам ауданы, Ақсукент ауылдық округі, Ақсу ауылы, Абылайхан көшесі, 67 ғимарат.

**Конкурс өтетін мерзімі**: осы хабарландыру жарияланған күннен бастап 7 жұмыс күні өткен соң белгілейді.

**Ниет білдірген азаматтардан құжаттар соңғы хабарландыру мемлекеттік және орыс тілінде жарияланғаннан кейін қабылданады.**

**Құжаттарды қабылдау хабарландырудың соңғы жарияланған күнінен бастап 7 жұмыс күні ішінде жүргізіледі. Құжаттар №20 С.Сейфуллин атындағы мектеп гимназиясы қабылдайды.**

**"Педагог мәртебесі туралы" Қазақстан Республикасы Заңының 11-бабында көрсетілген адамдар конкурсқа қатысуға жіберілмейді.**

**Анықтама телефоны: 87012786208**